Helgi Már Magnússon og Jakob Örn Sigurðarson hafa verið ráðnir þjálfarar karlaliðs KR í körfubolta. Þeir taka við liðinu af Darra Frey Atlasyni en margfaldir Íslandsmeistararnir þurftu að sætta sig við fimmta sæti á síðasta tímabili.
Úrslit eru að skýrast í mörgum greinum nú á lokadögum Ólympíuleikanna í Tókýó. Undanúrslitaleikur Þóris Hergeirssonar og norska kvennalandsliðsins í handbolta gegn liði rússnesku Ólympíunefndarinnar stendur einmitt yfir.
Fyrri undanúrslitaleikurinn var í morgun þegar Frakkar mættu Svíum. Sænska liðið byrjaði leikinn betur og komst í 5-2 áður en það franska náði tökum á leiknum og var marki yfir í leikhléi 15-14. Svíar komust aftur yfir í síðari hálfleik en Frakkland vann að lokum með tveimur mörkum 29-27. Frakkar spiluðu líka til úrslita í Ríó 2016 þar sem þeir töpuðu fyrir Rússum. Síðari undanúrslitaleikurinn milli Norðmanna og liðs rússnesku Ólympíunefndarinnar er í gangi á RÚV 2 og því stutt í að það skýrist hverjir mæta Frökkum í úrslitaleiknum aðra nótt.
Mexíkóar tryggðu sér brons í fótbolta karla með 3-1 sigri á Japönum eftir að hafa komist í 3-0. Spánverjar og Brasilíumenn mætast í úrslitaleik á morgun.
Eins og hingað til eru fjölmargir viðburðir á leikunum á dagskrá RÚV í dag. Framundan næstu klukkutímana er úrslitaleikur kvenna í fótbolta milli Kanada og Svíþjóðar klukkan tuttugu og fimm mínútur í tvö og úrslit karla og kvenna í klifri.
Helgi Már Magnússon hefur verið ráðinn þjálfari karlaliðs KR í körfubolta til þriggja ára og Jakob Örn Sigurðarson honum til aðstoðar næsta árið. Þeir félagar eru öllum hnútum kunnugir í vesturbænum og lögðu báðir skóna á hilluna eftir síðasta tímabil þegar KR hafnaði í fimmta sæti undir stjórn Darra Freys Atlasonar. Síðustu sex ár þar á undan fagnaði KR Íslandsmeistaratitli.
Karlalið Breiðabliks í fótbolta mætti skoska liðinu Aberdeen í þriðju umferð forkeppni Sambandsdeildar Evrópu í gærkvöldi. Leikið var og Laugardalsvelli og Aberdeen hafði betur 3-2. Mörk Breiðabliks skoruðu Gísli Eyjólfsson og Árni Vilhjálmsson úr víti þegar hann jafnaði 2-2. Liðin mætast aftur ytra á fimmtudaginn í næstu viku.
Helgi Már Magnússon og Jakob Örn Sigurðarson hafa verið ráðnir þjálfarar karlaliðs KR í körfubolta. Þeir taka við liðinu af Darra Frey Atlasyni en margfaldir Íslandsmeistararnir þurftu að sætta sig við fimmta sæti á síðasta tímabili. 